Mandat Organisasjonsutvalget
 
Organisasjonsutvalget er NBTFs styringsledd og fagutvalg i organisasjonssaker. Utvalget skal arbeide etter Fellesbestemmelser for utvalg og komitéer m.m. Organisasjonsutvalget har det overordnede ansvaret for NBTFs sektor Organisasjon og har følgende arbeidsoppgaver: 

1. Utvalget skal årlig gjennomføre oppfølgingssamtaler med NBTFs ansatte. I samtalene skal det legges vekt på det psykososiale arbeidsmiljøet, trivsel og faglig utvikling. 

2, Utvalget skal følge utviklingen i NIFs organisasjonsplaner, og vurdere mulighetene for et forenklet organisasjonssystem for NBTF.

3. Utvalget skal fungere som et høringsorgan for styret når det gjelder organisasjonspolitiske saker i idretten.

4. Ved ansettelse av generalsekretær og andre administrative ansettelser skal utvalget innstille kandidater overfor NBTFs styre. Styret foretar endelig ansettelse. Beslutning om etablering av eventuelt nye administrative stillinger skal godkjennes av Tinget (jfr NBTFs lov § 4-1)

5. Utvalget skal være bindeleddet og tilrettelegge for et godt samarbeid mellom NBTF og regionene og sørge for å avholde regionledermøter. 

6. Utvalget skal fremme relevante organisasjonsutviklingstiltak

7. Utvalget skal gi råd og veiledning og oppfordre til relevant utdanning, etterutdanning og kursing av organisasjonens administrasjon og forbundsstyrets medlemmer. 
8. Anleggskomiteen bistår klubber som arbeider med å etablere ny bordtennishall, jf. eget mandat. Utvalget har ansvar for oppfølging av denne funksjonen.  

